Håndboldspilleren Andreas Holst skifter fra Aalborg Håndbold til franske Montpellier HB.

Det er blevet til 142 kampe og 404 mål for Aalborg Håndbold, men nu skal karrieren fortsætte i det franske for spilleren Andreas Holst. Han er blevet solgt til den franske klub Montpellier HB. I fem år har han spillet i Aalborg, hvor han blandt andet har været med til at vinde tre danske mesterskaber, to pokaltitler og tre Super Cup-titler. Men tiden i Aalborg har også budt på flere skader: -	Min tid i Aalborg har været lidt hæmmet af skader, men jeg er stolt af de store præstationer, jeg har været en del af, og ser nu frem til at prøve mig af i det store udland, siger Andreas Holst. De seneste to uger har Andreas Holst prøvet sig af i den franske klub, og klubskiftet sker nu med øjeblikkelig virkning. -	Der har de seneste år været begrænset med spilletid, og vi gav ham derfor muligheden for at søge nye veje, siger direktør for Aalborg Håndbold, Jan Larsen. 4. plads i den franske liga Montpellier HB kom senest på en 4. plads i den franske liga, og klubben er derfor at finde i EHF European League i den kommende sæson: -	Vi er rigtig glade på hans vegne over, at han skal til så stor og flot en klub som Montpellier med nye spændende udfordringer, og vi ønsker ham alt held og lykke i det franske, siger direktør Jan Larsen. Andreas Holst har spillet i Aalborg Håndbold siden 2017, og de nordjyske fans har gjort stort indtryk på ham: -	Jeg vil gerne takke de mange fans for opbakningen i det nordjyske og for alle de mange oplevelser med klubben gennem årene, siger han.